text: 51-årig mand fra Sønderborg efterlyses 
  20 marts 2010 kl. 13.20
  Syd- og Sønderjyllands Politi efterlyser en 51-årig mand, der er forsvundet fra sin bopæl i Sønderborg.
  Det drejer sig om Benno Petersen, Skovparken i Sønderborg. Han cyklede torsdag kl. 16.30 fra sit hjem i nedtrykt sindstilstand.
  Politiet har afsøgt nærområdet omkring mandens hjem uden resultat. Hans cykel er fundet aflåst ved Sønderborg Banegård. Det vides, at han har så mange penge med sig, at han vil kunne klare sig et stykke tid, men han er ikke nødvendigvis taget med toget væk fra Sønderborg.
  Signalement:
  ·         169 cm høj
  ·         Spinkel af bygning
  ·         Gråt kraftigt hår
  ·         Kraftigt overskæg
  ·         Bærer briller.
  ·         Iført blå jeans, lysegrå dynejakke, Ecco-vinterstøvler
  Henvendelser til telefon 1-1-4
  